Pielikums

Rīgas domes izglītības, kultūras un sporta departamenta vēstulei

“Par metodiskajiem ieteikumiem vispārējās, profesionālās ievirzes

sporta, mākslas un mūzikas izglītības iestādēm interešu izglītības programmu īstenošanai Covid-19 infekcijas izplatības ierobežošanai”

**Metodiskie ieteikumi Rīgas pašvaldības vispārējās, profesionālās ievirzes sporta, mākslas un mūzikas izglītības iestādēm (turpmāk -Iestādes) interešu izglītības programmu īstenošanai Covid-19 infekcijas izplatības ierobežošanai (turpmāk - Ieteikumi)**

1. Izglītojamo uzņemšanu, Grupu (pulciņu) (turpmāk – Grupa) komplektēšanu un to sastāva apstiprināšanu nodrošina saskaņā ar Iestādes attiecīgo iekšējo noteikumu prasībām un Rīgas domes Izglītības, kultūras un sporta departamenta 2009.gada 9.jūnija noteikumos Nr.8 “Interešu izglītības programmu īstenošanas kārtība un principi” (turpmāk – Noteikumi) noteikto. Izglītojamo uzņemšana profesionālās ievirzes mākslas un mūzikas izglītības iestāžu individuālajās nodarbībās notiek saskaņā ar skolas normatīvajiem aktiem.

2. Organizējot izglītības procesu, Iestāde izvērtē izglītojamo dalības ierobežošanu vairākās interešu izglītības programmās (turpmāk – Programma), kā arī izglītojamo dalības nepieciešamību citu personu organizētos pasākumos.

3. Grupu komplektēšana pieļaujama līdz 30.septembrim. Grupā ir iekļaujami izglītojamie no dažādām klasēm/iestādēm.

4. Piešķirto stundu apmērā pedagogs var organizēt darbu:

4.1. ar pilnu Grupu;

4.2. dalot Grupu apakšgrupās;

4.3. individuāli;

4.4. kombinējot iepriekšminētās formas.

5. Iestāde ievada informāciju par Grupas izglītojamajiem Valsts izglītības informācijas sistēmā atbilstoši Ministru kabineta 2019.gada 25.jūnija noteikumu Nr.276 “Valsts izglītības informācijas sistēmas noteikumi” 11.punktā noteiktajam.

6. Nodarbību sarakstā (grafikā) norāda Grupu dalījumu saskaņā ar Ieteikumu 4.punktā noteikto.

7. Klātienes nodarbības rīko katrai Grupai/apakšgrupai atsevišķi, nepieļaujot grupu krustošanos, drūzmēšanos iestādes koplietošanas telpās (piemēram, tualetēs, gaiteņos, garderobēs). Var pielietot Noteikumu 15.punktā minētās darba organizācijas formas, kā arī paredzēt citas darba formas, tajā skaitā attālināto darbu.

8. Iekštelpās Grupai pieļaujamas divas nodarbības pēc kārtas bez pārtraukuma. Pārtraukuma laikā nodrošina telpu vēdināšana vismaz 15 minūtes.

9. Koru, ansambļu un citās ar dziedāšanu saistītās nodarbībās ievēro 2 m distanci.

10. Iestāde kontrolē:

10.1. precīzu un regulāru izglītojamo apmeklējumu un interešu izglītības nodarbību uzskaiti;

10.2. izglītojamo parakstīšanos interešu izglītības nodarbību uzskaites žurnālos par iepazīšanos ar Iestādē izstrādātajiem piesardzības pasākumiem.

11. Ņemot vērā Ieteikumos noteikto, Iestādes aktualizē Programmas un/vai Programmu tematisko plānu.

12. Iestādes iesniedz nodarbību sarakstus (grafikus) līdz š.g. 9.oktobrim (elektroniski) un aktualizētās Programmas un/vai Programmu aktualizēto tematisko plānu līdz š.g. 30.oktobrim (papīrformātā):

12.1. Vidzemes priekšpilsētas, Centra un Ziemeļu rajona vispārējās izglītības iestādes – Departamenta Sporta un jaunatnes pārvaldes Sporta un interešu izglītības iestāžu nodaļas (turpmāk – Nodaļa) galvenajai speciālistei - ekspertei Aivai Dasmanei;

12.2. Kurzemes rajona, Latgales un Zemgales priekšpilsētas vispārējās izglītības iestādes – Nodaļas galvenajai speciālistei - ekspertei Dacei Zālītei;

12.3. profesionālās ievirzes sporta izglītības iestādes - Nodaļas interešu izglītības programmu vadītājai I.Sidorčikai – Bobovičai;

12.4. profesionālās ievirzes mākslas un mūzikas izglītības iestādes – Departamenta Kultūras pārvaldes Kultūras iestāžu un amatiermākslas nodaļas programmas vadītājai E.Grantiņai.

|  |  |
| --- | --- |
| Departamenta direktors | M.Krastiņš |

|  |
| --- |
| Jākobsone 67181550 |